10. ágúst
10. ágúst er 222. dagur ársins (223. á hlaupári) samkvæmt gregoríska tímatalinu. 143 dagar eru eftir af árinu.

Atburðir 
 955 - Orrustan við Lechfeld.
 1250 - Eiríkur plógpeningur Danakonungur drepinn og líki hans hent í fjörðinn Skien í Slésvík.
 1316 - Síðari orrustan um Athenry: Yfir 5000 manns féllu og Normannar náðu aftur yfirráðum á Írlandi.
 1351 - Arngrímur Brandsson var vígður ábóti í Þingeyraklaustri.
 1519 - Ferdinand Magellan lagði af stað frá Sevilla með þrjú skip í hnattsiglingu sína. Eftir fimm vikna bið í Sanlúcar de Barrameda hélt leiðangurinn loks af stað frá Spánarströndum 20. september.
 1539 - Frans 1. Frakkakonungur undirritaði Villers-Cotterêts-tilskipunina, réttarbót þar sem meðal annars var mælt fyrir um að öll opinber gögn í Frakklandi skyldu vera á frönsku.
 1539 - Fógeti konungs Diðrik frá Mynden var drepinn ásamt fylgdarliði sínu í Skálholti.
 1628 - Sænska skipinu Vasa hvolfdi í jómfrúrferð sinni.
 1641 - Karl 1. Englandskonungur flúði frá London til norðurhluta Englands.
 1675 - Karl 2. Englandskonungur lagði hornstein að Konunglegu stjörnuathugunarstöðinni í Greenwich.
 1678 - Stríði Frakklands og Hollands lauk með Nijmegen-samningunum.
 1779 - Rasmus Lievog hóf veðurathuganir á Álftanesi, sem voru með þeim fyrstu á Íslandi. Hann skráði athuganir sínar fjórum sinnum á sólarhring í sex ár.
 1801 - Landsyfirréttur tók til starfa og kom að nokkru leyti í stað Alþingis, sem lagt var niður.
 1899 - Norska knattspyrnufélagið Viking Fotballklubb var stofnað í Stafangri.
 1930 - Fyrsta sjúkraflug á Íslandi flaug Súlan er sjúkur piltur var fluttur úr Kjósinni til Reykjavíkur. Vélin lenti á Meðalfellsvatni í Kjós.
 1975 - Guðlaug Þorsteinsdóttir varð fyrsti kvenskákmeistari Norðurlanda aðeins fjórtán ára gömul.
 1977 - David Berkowitz („sonur Sams“) var handtekinn í New York.
 1979 - Metsöluplata Michael Jackson, Off the Wall, kom út í Bandaríkjunum.
 1979 - Jaime Roldós Aguilera var kosinn forseti Ekvador.
 1984 - Bjarni Friðriksson varð í þriðja sæti og hlaut því bronsverðlaun í júdó á Ólympíuleikunum í Los Angeles í Bandaríkjunum.
 1985 - Hafnarfjarðarganga haldin í baráttunni gegn kjarnorkuvopnum.
 1987 - Sænsk-svissneska véltæknifyrirtækið ABB varð til við sameiningu Asea og Brown Boveri.
 1988 - Stríði Íraks og Írans lauk með friðarsamningum.
 1989 - Colin Powell varð fyrsti þeldökki forseti herráðs sameinaðs herafla Bandaríkjanna.
 1990 - Fyrra Persaflóastríðið: 12 arabaríki samþykktu beitingu herliðs til að verja Sádí-Arabíu.
 1991 - Keflavíkurganga á vegum herstöðvaandstæðinga var gengin frá hliði herstöðvarinnar til Reykjavíkur.
 1992 - Ríkisstjórn Ítalíu hóf harðar aðgerðir gegn sikileysku mafíunni með því að senda 7000 hermenn til Sikileyjar og flytja 100 mafíuforingja í öryggisfangelsi á sardinísku eyjunni Asinara.
 1992 - Ríkisstjórn Bretlands bannaði vopnaða sambandssinnahópinn Ulster Defence Association sem hafði starfað löglega í 10 ár.
 1995 - Tveir tengdasynir Saddams Hussein flúðu frá Írak til Jórdaníu þar sem þeir sóttu um hæli.
 2000 - Ferenc Mádl varð forseti Ungverjalands.
 2001 - Skæruliðar UNITA réðust á járnbrautarlest í Angóla og myrtu 252 farþega.
 2002 - Frjálshyggjufélagið var stofnað á Íslandi.
 2005 - Bandaríska olíufyrirtækið Chevron Corporation eignaðist Union Oil Company of California.
 2006 - Scotland Yard kom í veg fyrir hryðjuverk þar sem ætlunin var að sprengja margar farþegaflugvélar á leið til Bandaríkjanna. 18 voru handteknir.
 2009 - 46 létust í sjálfsmorðssprengjuárásum í Bagdad og Mósúl í Írak.
 2010 - Alþjóðaheilbrigðisstofnunin lýsti því yfir að svínaflensufaraldrinum væri lokið.
 2013 - Yfir 70 létust í hrinu hryðjuverkaárása í Írak eftir að Ramadan lauk.
 2014 - Fyrstu beinu forsetakosningarnar fóru fram í Tyrklandi samkvæmt nýrri stjórnarskrá. Recep Tayyip Erdoğan var kjörinn forseti með 52% atkvæða.
 2017 - Sænska blaðakonan Kim Wall var myrt af Peter Madsen um borð í kafbáti hans í Køge-flóa í Danmörku.
 2018 - Flóðin í Kerala 2018: Miklar rigningar ollu verstu flóðum í heila öld í Kerala á Indlandi.
 2019 - Tankbílasprengingin í Morogoro: Olíuflutningabíll sprakk í Morogoro í Tansaníu með þeim afleiðingum að 89 létust.
 2019 - Maður hóf skothríð í mosku í Bærum í Noregi með þeim afleiðingum að einn lést. Síðar kom í ljós að hann hafði áður myrt stjúpsystur sína.

Fædd 
 1267 - Jakob 2., konungur Aragóníu (d. 1327).
 1267 - Lárentíus Kálfsson, Hólabiskup (d. 1331).
 1296 - Jóhann 1. blindi, konungur Bæheims (d. 1346).
 1397 - Albert 2., keisari hins Heilaga rómverska ríkis (d. 1439).
 1810 - Camillo Benso greifi af Cavour, ítalskur stjórnmálamaður (d. 1861).
 1865 - Andreas Heusler, svissneskur miðaldafræðingur (d. 1940).
 1874 - Herbert Hoover, Bandaríkjaforseti (d. 1964).
 1886 - Jóhannes Birkiland, íslenskur rithöfundur (d. 1961).
 1935 - Giya Kancheli, georgískt tónskáld.
 1947 - Ian Anderson, breskur tónlistarmaður.
 1951 - Juan Manuel Santos, forseti Kólumbíu og handhafi friðarverðlauna Nóbels.
 1960 - Antonio Banderas, spænskur leikari.
 1962 - Siv Friðleifsdóttir, íslenskur stjórnmálamaður.
 1962 - Halldór Björnsson, íslenskur leikari.
 1962 - Ragna Sigurðardóttir, íslensk myndlistarkona.
 1962 - Suzanne Collins, bandarískur rithöfundur.
 1968 - Tsuyoshi Kitazawa, japanskur knattspyrnumaður.
 1973 - Daijiro Takakuwa, japanskur knattspyrnumaður.
 1975 - İlhan Mansız, tyrkneskur knattspyrnumaður og skautadansari.
 1980 - Pua Magasiva, samóskur leikari (d. 2019).
 1986 - Kazuma Watanabe, japanskur knattspyrnumaður.
 1991 - Dagný Brynjarsdóttir, íslensk knattspyrnukona.
 1999 - Óli Gunnar Gunnarsson, íslenskur leikari.

Dáin 
 1241 - Elinóra, mærin fagra af Bretagne (f. um 1184).
 1250 - Eiríkur plógpeningur Danakonungur (f. 1216).
 1559 - Christoffer Huitfeldt, hirðstjóri á Íslandi (f. um 1501).
 1637 - Johann Gerhard, þýskur lútherskur kirkjuleiðtogi (f. 1582).
 1673 - Jón Arason í Vatnsfirði, íslenskt skáld (f. 1606).
 1759 - Ferdínand 6., konungur Spánar 1713).
 1864 - Ehrenreich Christopher Ludvig Moltke, stiftamtmaður yfir Íslandi (f. 1790).
 1959 - Jens Eyjólfsson, íslenskur byggingameistari (f. 1879).
 1972 - Jakob Jóhannesson Smári, íslenskur málfræðingur (f. 1889).
 1980 - Gareth Evans, breskur heimspekingur (f. 1946).
 2008 - Isaac Hayes, bandarískur tónlistarmaður (f. 1942).
 2019 - Jeffrey Epstein, bandarískur kynferðisbrotamaður (f. 1953).

Ágúst